**Tiszavasvári Város Önkormányzata
KÉPVISELŐ-TESTÜLETÉNEK**

**97/2018. (IV.26) Kt. sz.**

**határozata**

**Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

1. A Nyíregyházi Tankerületi Központ által véleményezésre megküldött **vagyonkezelési szerződésmódosítást a jelen határozat 1. melléklete szerinti tartalommal elfogadja.**
2. Kezdeményezi azonban**:**
3. **a 2795/3 hrsz.-ú, a valóságban 4440 Tiszavasvári, Ifjúság u. 8. szám alatti ingatlanegységben található** **ebédlő helyiség; valamint a**
4. a **2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található** **ebédlő helyiség visszaadását a gyermekétkeztetési feladatot ellátó önkormányzat részére.**
5. A II. pontban meghatározott ebédlő helyiségek visszaadását az alábbi indokok is alátámasztják:
* az alaprajzi adatok alapján is ,,étterem” rendeltetési jelleggel megjelölt helyiségek alapfunkciójukat tekintve gyermekétkeztetési feladatok ellátását szolgálják, így elsődlegesen a főzőkonyhák, tálalókonyhák szerves részét képezik,
* egészségügyi szempontból különösen fontos, hogy az étkezés helyszíneként szolgáló ebédlő szintén megfeleljen az egészségügyi higiénés követelményeknek, mely feltételek biztosítása a közétkeztetést ellátó feladata kell, hogy legyen,
* országosan eltérő a gyakorlat, az ebédlő átadásával kapcsolatban.
1. Felkéri a polgármestert, hogy a döntésről tájékoztassa a Nyíregyházi Tankerületi Központ igazgatóját.

**Határidő**: azonnal  **Felelős:** dr. Fülöp Erik polgármester

 **dr. Fülöp Erik Badics Ildikó**

 **polgármester jegyző**

*97/2018.(IV.26.) Kt. számú határozat 1. sz. melléklete*

**VAGYONKEZELÉSI SZERZŐDÉS**

***1. számú módosítása***

amely létrejött egyrészről

**Tiszavasvári Város Önkormányzata**

Székhelye: 4440 Tiszavasvári, Városháza tér 4.

Képviseli: Fülöp Erik polgármester

Törzsszáma: 732462

Adóigazgatási azonosító száma: 15732468-2-15

Bankszámlaszám: 11744144-15404761

Statisztikai számjele: 15732468-8411-321-15

mint átadó (továbbiakban: **Önkormányzat**),

másrészről

**Nyíregyházi Tankerületi Központ**

Székhelye: 4400 Nyíregyháza, Sóstói u. 31/b.

Képviseli: Gaszperné Román Margit tankerületi központ igazgató

Adóigazgatási azonosító száma: 15835334-2-15

Előirányzat-felhasználási keretszáma: 10044001-00336853-00000000

ÁHT azonosítója: 361695

KSH statisztikai számjele: 15835334-8412-312-15

mint átvevő (továbbiakban: **Átvevő**),

(továbbiakban együtt: **Felek**) között alulírott napon és helyen a következő feltételekkel:

**ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról. A Kormány a 2016. december 31-ig hatályos, „a Klebelsberg Intézményfenntartó Központról” szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki. A 202/2012. (VII.27.) Korm. rendelet 2017. január 1-jén hatályát vesztette.

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiváltak, és a Korm. rendeletben meghatározott tankerületi központba olvadtak be, a KLIK központi szerve 2017. január 1-jétől Klebelsberg Központ néven működik tovább. A vagyonkezelő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja a Nyíregyházi Tankerületi Központ.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

Felek rögzítik, hogy a közöttük 2013. február 14. napján kelt Vagyonkezelési szerződésben foglaltakat felülvizsgálták. A Nyíregyházi Tankerületi Központ kezdeményezte az iskolai konyhák visszaadását az Önkormányzat részére, tekintettel arra, hogy ezen helyiségek önkormányzati feladatellátást szolgálnak. Tiszavasvári Város Önkormányzatának Képviselő-testülete 47/2018. (II.28.) Kt. számú határozatával jóváhagyta a konyhák visszaadása céljából a vagyonkezelési szerződés módosításának előkészítését.

1. A Vagyonkezelési szerződés „A szerződés tárgya” 1. pontja kiegészül az alábbi 1.1 ponttal:

**A szerződés tárgya**

1.1.Felek megállapodnak, hogy a vagyonkezelési szerződés 7. számú mellékletében felsorolt ingatlan vagyon tekintetében az alább felsorolt ingatlan illetve ingatlanrészek leltár szerinti ingóságokkal együtt a Tulajdonos részére 2018. május 1. napjával visszaadásra kerülnek.

A 20795/3 hrsz-ú, a valóságban 4440 Tiszavasvári, Ifjúság u. 8. szám alatti ingatlanegységben található főzőkonyha, a hozzá tartozó tároló főzőhelyiségekkel, összesen 255.07 m2 terület.

A 822/2/A/2 hrsz-ú, a valóságban 4400 Tiszavasvári, Vasvári P. u. 95. szám alatti ingatlanegység teljes egészében.

A 2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyha a hozzá tartozó tároló helyiségekkel, összesen 135 m2.

1. A Vagyonkezelési szerződés „Működési költségek viselésének szabályai” 26. pontja kiegészül az alábbi rendelkezéssel:

**Működési költségek viselésének szabályai**

A 20795/3 hrsz-ú, a valóságban 4440 Tiszavasvári, Ifjúság u. 8. szám alatti ingatlanegységben található főzőkonyha, a hozzá tartozó tároló főzőhelyiségekben almérő órák kerültek felszerelésre, melynek alapján a víz, villany és gáz közüzemi költségek a Tiszavasvári Önkormányzat részére továbbszámlázásra kerülnek.

A 822/2/A/2 hrsz-ú, a valóságban 4400 Tiszavasvári, Vasvári P. u. 95. szám alatti ingatlanegységben az Önkormányzat vállalja, hogy a közüzemi szolgáltatók felé intézkedik az órák átírására 2018. május 1. napjától.

A 2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyha a hozzá tartozó tároló helyiségek nem rendelkeznek külön almérővel, a közüzemi költségek tekintetében felek havi általányban állapodnak meg. Az általány az előző év adatainak figyelembe vételével 26.000.- Ft + Áfa, mely minden hónap 10. napjáig kiszámlázásra kerül a Tiszavasvári Önkormányzat felé.

Az átadott ingatlanok és ingatlanrészek tekintetében az egyéb üzemeltetési költségek 2018. május 1. napjától a Tiszavasvári Város Önkormányzatát terhelik.

1. A Vagyonkezelési szerződés „Egyéb rendelkezések” 36. pontja helyébe az alábbi rendelkezés lép:

**Egyéb rendelkezések**

36. Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

* 1. Önkormányzat részéről: Gazdagné dr. Tóth Marianna Önkormányzati és Jogi osztályvezető
	2. Átvevő részéről: Gaszperné Román Margit tankerületi központ igazgató

Fentieken túlmenően Felek kijelentik, hogy a Vagyonkezelési szerződés 1. számú módosítása kiterjed, a közöttük 2013. február 14. napján aláírt Vagyonkezelési szerződés azon pontjaira, ahol a „KIK” elnevezés szerepel, azon a továbbiakban a Nyíregyházi Tankerületi Központot kell érteni.

A Vagyonkezelési szerződés jelen módosításával nem érintett rendelkezései és mellékletei továbbra is változatlan tartalommal hatályban maradnak.

Jelen szerződésre egyebekben a Ptk. előírásai az irányadók.

Szerződő Felek jelen szerződést együttesen elolvasták, és közös értelmezést követően, mint akaratukkal mindenben megegyezőt, cégszerűen aláírták.

Jelen szerződésmódosítás 6 eredeti példányban készült, melyből 3 példány Tiszavasvári Város Önkormányzatát, 3 példány a Nyíregyházi Tankerületi Központot illeti meg.

Tiszavasvári, 2018. ……………………… Nyíregyháza, 2018. …………………..

……………………………….. ………………………………

 Tiszavasvári Város Önkormányzata Nyíregyházi Tankerületi Központ

 **Dr. Fülöp Erik Gaszperné Román Margit**

polgármester tankerületi központ igazgató

Pénzügyi ellenjegyzés: Pénzügyi ellenjegyzés:

……………………… …………………………….

Jogi ellenjegyzés: Jogi ellenjegyzés:

………………………. …………………………….